**ZL0: Mobilna-O (pari) – srednja**

**Kdaj?** 14.11.2012 ob 18:00

**Kdo?** Orientacijski pari M-M, M-Ž ali Ž-Ž

**Kje?** Zbirališče: stičišče Koprske ulice in ulice V Murglah. Prostora je za nekaj avtomobilov.

Čisto blizu je tudi končna postaja linije 1 – Mestni log.

**Obvezna oprema:** naglavna lučka, mobitel, topla oblačila + oblačila za lauf.

**Cena:** 2€/par

Priporočava, da se najdete pari, ki se med seboj lahko kličete zastonj oz ugodno, da ne bodo previsoki računi. ☺

**Mobilna-O:**

Tekmuje se v parih.

**1.del:** oseba A bere karto in prek telefona sporoča osebi B, kako pobrati vse kontrole v pravilnem vrstnem redu. Ko oseba B pride na cilj (štartno mesto osebe B, A), vzame karto osebi A in jo prinese organizatorju. Takrat se ustavi čas tekmovalcu B. Sledi nekaj časa, da se par spreobleče in pripravi na drugi del. **2.del:** najprej oseba A odlaufa 3 KTje (score, katerekoli) po spominu, ki jih je narekoval osebi B, nato pride nazaj in začne se mobilna orientacija, kjer oseba B sporoča pot do KTjev. Osebi A se šteje skupen čas obeh delov.

Skupen čas predstavlja seštevek časov osebe A in osebe B.

Progi za osebo A in B ne bosta enaki.

Ravnotako **ne bodo popolnoma enake** proge tekmovalcev A in tekmovalcev B.

Karta ni orientacijska, bodo pa podane mikrolokacije KTjev.

KTji zaradi predobre vidljivosti ne bodo označeni s prizmami, ampak bodo označeni z »2D prizmami« velikosti 10cmx10cm, ki bodo cca 1,5m nad tlemi. Na prizmah bo napisana tudi štirimestna cifra, ki jo bo oseba na KTju morala posredovati osebi, ki bere karto. Ta bo številko napisal na posebej označeno mesto na štartnem listu. KTji po spominu se preverjajo z perforatorjem, ki ga oseba A dobi tik preden štarta tek po spominu.

**Prijave:** google docs: ime para, člana/članici para (A,B) do torka, 13.11. do 10ih zvečer.

**Rezultati** bodo objavljeni na spletni strani www.orientacijska-zveza.si

Poleg orientacistov vabljeni tudi taborniki, pustolovci, skavtje, študentje... ☺